钦定古今图书集成/明伦汇编/闺媛典/第131卷 > 程黼妻于氏〈王氏附〉
## 钦定古今图书集成/明伦汇编/闺媛典/第131卷 > 程黼妻于氏〈王氏附〉

按《开封府志》：于氏，程黼妻，长葛人。黼为宁津令，没于
官，子显尚在襁褓。于年二十六，还葬，其夫抚显。及冠，
娶王氏，生子𤣱。未逾岁，显亡。王年二十四，家贫，或讽
他适，王泣曰：“吾姑守节，若改之，生无以见姑，死无以
见夫。”卒，守节终身。正统中，诏旌“双节。”